Henrik Christiansen var uddannet lærer og arbejdede hermed fra 1961 til 1973. Herefter virkede han som leder af AOF's aftenskole, indtil han i 1986 blev valgt til borgmester. I 1970 blev han medlem af kommunalbestyrelsen i Roskilde, og fra 1982 til 1984 var han viceborgmester. Ved kommunalvalget i 1985 trådte den siddende, socialdemokratiske borgmester [[Lisbeth Olsen]] tilbage, og Henrik Christiansen blev valgt som socialdemokratisk borgmesterkandidat. Efter valget blev han konstitueret som borgmester. Som borgmester stod Henrik Christiansen bl.a. i spidsen for planlægningen af de nye bydele [[Trekroner (Roskilde)|Trekroner]] og [[Hyrdehøj (Roskilde)|Hyrdehøj]]. Ved siden af jobbet som borgmester sad Henrik Christiansen også i bestyrelsen for [[Kommunernes Landsforening]] og var formand for [[Danmarks Bibliotekscenter]].<ref>https://www.berlingske.dk/samfund/roskildes-borgmester-doed</ref>
Personbillede_savnes